CELEX: 31991R0442
Language: hr
Date: 1991-02-25 00:00:00
Title: Uredba Komisije (EEZ) br. 442/91 od 25. veljače 1991. o razvrstavanju određene robe u kombiniranu nomenklaturu

02/Sv. 2
            
            
               HR
            
            
               Službeni list Europske unije
            
            
               76
            
         31991R0442
   
               L 052/11
            
            
               SLUŽBENI LIST EUROPSKE UNIJE
            
         UREDBA KOMISIJE (EEZ) br. 442/91
   od 25. veljače 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 53/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik, u vezi s proizvodima br. 1. i 4. iz tablice u Prilogu;
   budući da su mjere predviđene ovom Uredbom u skladu s mišljenjem Odbora za nomenklaturu u vezi s proizvodima br. 2., 3. i 5. iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. veljače 1991.
      
         
            Za Komisiju
         
         Christiane SCRIVENER
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 7, 10.1.1991., str. 14.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Okrugla crnogorična drvena građa, brušena do postizanja istoga promjera čitavom duljinom, rezana poprečno u odnosu na smjer rasta, s jednim zašiljenim krajem, vrste koja se koristi u hortikulturnom oblikovanju krajobraza, za gradnju vrtnih i drugih ograda, pregrada itd.
                        
                     
            
               4407 10 99
            
            
               Razvrstavanje se utvrđuje u skladu s odredbama općih pravila 1. i 6. za tumačenje Kombinirane nomenklature i tekstom oznaka KN 4407, 4407 10 i 4407 10 99.
               Proizvodi se ne mogu razvrstati pod tarifne brojeve 4403 ili 4404 jer su brušeni; 4409 jer nisu profilirani; 4421 jer nisu dovoljno obrađeni.
            
         
               
                           2.
                        
                        
                           Sklopivi okviri za palete koji se sastoje od četiri komada drva (2 × 2 komada iste duljine) sa šarkama na krajevima u obliku okvira, koji se postavlja preko same palete (vidi primjer na fotografiji br. 2.) (1)
                           
                        
                     
            
               4421 90 99
            
            
               Razvrstavanje se utvrđuje u skladu s odredbama općih pravila 1. i 6. za tumačenje Kombinirane nomenklature i tekstom oznaka KN 4421, 4421 90 i 4421 90 99.
               Proizvod se mora smatrati dijelom palete koji se ne može razvrstati pod tarifni broj 4415 (vidi pojašnjenja Harmoniziranog sustava za tarifni broj 4415 odjeljak III. i tarifni broj 4421 stavak 2.).
            
         
               
                           3.
                        
                        
                           Proizvodi u obliku krune od pletenoga pruća, djelomično ukrašeni umjetnim cvijećem, umjetnim listovima, trakama, malim figurama životinja (poput leptira ili pileta). (vidi primjer na fotografiji br. 3.) (1)
                           
                        
                     
            
               4602 10 91
            
            
               Razvrstavanje se utvrđuje u skladu s odredbama općih pravila 1., 3.b i 6. za tumačenje Kombinirane nomenklature, napomenom 1. Poglavlja 6. i tekstom oznaka KN 4602, 4602 10 i 4602 10 91.
               Temeljno obilježje ovog proizvoda jest pleteno pruće.
            
         
               
                           4.
                        
                        
                           Prijenosni radio odašiljači/prijamnici tipa voki-toki, od plastike, s ugrađenim ili neugrađenim Morse sustavom, najveće izlazne snage od 5 milivata ERP (efektivne zračene snage), na baterije, koji nemaju ugrađene prigušivače šumova, birače kanala, ni voltmetar.
                        
                     
            
               9503 90 31
            
            
               Razvrstavanje se utvrđuje u skladu s odredbama općih pravila 1. i 6. za tumačenje Kombinirane nomenklature i tekstom oznaka KN 9503, 9503 90 i 9503 90 31. Ovaj se uređaj ne može razvrstati pod oznaku KN 8525 20 90 jer njegova izlazna snaga nije veća od 5 milivata ERP i nema ugrađene prigušivače šumova, birače kanala, ni voltmetar, te se stoga mora svrstati kao igračka.
            
         
               
                           5.
                        
                        
                           Predmeti u obliku ptičjeg gnijezda od pletenoga pruća, ukrašeni sa šest pilića, umjetnim cvijećem i umjetnim listovima (vidi primjer na fotografiji br. 5.)
                        
                     
            
               9505 90 00
            
            
               Razvrstavanje se utvrđuje u skladu s odredbama općih pravila 1. i 6. za tumačenje Kombinirane nomenklature i tekstom oznaka KN 9505, 9505 90 i 9505 90 00 budući da se sastoji od ukrasnih predmeta; prisutnost pilića jasno ga povezuje s uskršnjim blagdanima.
            
         
      
   
               
                  
            
            
               
                  
            
         
               
                  
            
         
      (1)  Fotografije su isključivo informativne prirode.